यह वैज्ञानिक सत्य है कि हमारे हाथों-पैरों की अंगुलियों से निरन्तर विद्युत-किरणें निकलती रहती हैं। हमारे मस्तक के भाल-प्रदेश और हाथों की अंगुलियों को इस विद्युत-प्रभाव को ग्रहण करने की शक्ति प्राप्त है। अपने से श्रेष्ठ के चरणों पर मस्तक तथा सिर पर हाथ रखवाकर हम उनका प्रभाव ग्रहण करते हैं। अतः नमस्कार करने की पद्धति शिष्टाचार के साथ-साथ वैज्ञानिक भी है। वास्तव में, सज्जन लोग परस्पर जो विनम्रता एवं प्रणाम करते हैं, वह चित्त में स्थित ज्ञानस्वरूप परमपुरुष के लिए ही करते हैं, अतः जिसे प्रणाम किया जाता है, उसे समझना चाहिए कि प्रणाम उसमें स्थित सर्वान्तर्यामी के लिए किया गया है।